Eva Vrchlická

Eva Vrchlická, vlastným menom Eva Frídová (* 6. marec 1888, Praha† 18. júl 1969, Praha) bola česká herečka, prekladateľka, publicistka, dramatička, poetka a spisovateľka, dcéra básnika a spisovateľa Jaroslava Vrchlického, dlhoročná členka činohry Národného divadla v Prahe (1913 až 1959 s nútenou prestávkou z rasových dôvodov 1942-1945). Jej tretím a posledným manželom bol významný český prekladateľ zo známej umeleckej rodiny Erik Adolf Saudek.

Život 
Získala herecké školenie u Eduarda Vojana, Marie Hübnerovej a Ludmily Danzerovej. V roku 1908 nastúpila do divadla Uranie, v roku 1910 odišla do Národného divadla v Brne a v roku 1911 nastúpila u Jeřábkovej divadelnej spoločnosti, z ktorej prešla rovno do Národného divadla v Prahe.

Bola literárno činná ako publicistka, autorka memoárovej literatúry, beletrie, próz pre deti a mládež aj poézie inšpirovanej divadlom, prekladala z nemčiny a ruštiny. Jej najznámejším literárnym dielom je kniha prerozprávaných príbehov z diel Williama Shakespeara Z oříšku královny Mab.

Ocenenia 
 1931 Štátna cena
 1953 titul zaslúžilá umelkyňa

Filmografia, výber 
 1919 Yorickova lebka, rola: pani Relská, réžia Miloš Nový
 1937 Žena pod křížem, pani Maternová, réžia Vladimír Slavínský

Referencie

Iné projekty

Externé odkazy 
 Eva Vrchlická v databáze Národní knihovny ČR,
 Eva Vrchlická v súbornom katalógu Akadémie vied ČR
 Eva Vrchlická v archíve Národního divadla
 
 
 Eva Vrchlická v Slovníku českej literatúry po roku 1945

Zdroj 

České divadelné herečky
České filmové herečky
Česko-slovenskí zaslúžilí umelci
Českí spisovatelia
Českí spisovatelia pre deti a mládež
Českí básnici
Českí dramatici
Českí publicisti
Českí prekladatelia
Herečky Národného divadla (Praha)
Osobnosti z Prahy